
TRA OBJEKTIVA LORNO ORIENTO! 


Kvazaŭ pro magneta akso, ĉirkaŭ la tragedia aktualeco de la hispana 
situacio, densiĝis tro konfuza nebulo de falsa informado aŭ erara kompreno 
antaŭ la vera interna stato de la lando, en lojala teritorio, dum vigla tajdo de 
specialaj zorgoj flusas k malflusas. 

La reakcia trusto universala de bankieroj k magnatoj, per la klario- 
noj de sia fripona gazetaro k per la buŝo dungita de siaj politikistoj, svingis 
alarme k cinike la timigilon pri ruĝa revolucio eksplodanta abrupte en Hispa- 
nio por renversi la ordon, kulturon k civilizon de Eŭropo. Se ne la klaskons- 
cia proletaro, kiu certe ne timas perdi tion, kion ĝi ne posedas; almenaŭ 
granda parto el la ĝenerala meza opinio internacia, pli aŭ malpli liberala, pli 
aŭ malpli demokratema, sed ne ĉiam inklina al ŝanĝoj k riskoj subitaj, falis 
naive en la reton k ĝi, sen atento al medito nek al ĝusta takso pri la kaŭzoj k 
efikoj de tiu grava okazintaĵo, serĉis rifuĝon, por sia relativa ekonomia 
trankvileco, en la glavo militista kontraŭ la popola pugno, kiu leviĝis, kiel 
natura martelo, por defendi precize la regulajn k normalajn fundamentojn de 
la ŝtata ekvilibro. Por detrui la trivialan kurtenon el mensogoj, urĝas do 
gajni, per vero, la fidon de tiu ampleksa hezitema klaso. 

Ribelo de marŝaioj tute ne estas klasbatala revolucio. En nia lando 
tiuj mem, kiuj patose parolas pri la ordo, pri obeo, kiam temas pri striko aŭ 
strata manifestacio, rompis la leĝojn, renversis la ordon, detruis la disci- 
plinon, malobeis la legitimajn ordonojn en tumulto k ĥaoso... 

En Hispanio krevis komploto de aristokratoj, ne eksplodis revolucio 
de proletoj! nia malfeliĉa, sed digna, popolo ne ĵetis alumeton en la pulvon. 
Matematika logiko de ciferoj, dum malfacila balotado, donis supermezure al 
popolo la garar.tion de leĝa rajto interveni k influadi, kvankam modeste, 
pacience, je marŝo de testudo! sed ĉiam obstine antaŭen, en la politika gvi- 
dado de ĝia lando, kiel jam natura k eĉ jura sekvo, post intensa interveno en 
la nacia ekonomio, kun ŝvito k peno, per alta laboro en nigra fundo de mino, 
apud tablo de oficejo, ĉe rimenoj de maŝino aŭ per dorso kurbiĝinta sur la 
bruna tero de fekunda kampo, por dika profito de nur kelkaj poŝoj. 

Eble, paca gajno de rajto estas revolucio por la privata indekso de 
kapitalistoj, kiuj ekribelinte kontraŭ la oficiala ordo de la Respubliko, ordo 
malagrabla por ili, sed tamen ja ordo! vundis la stilon de siaj tradiciaj nor- 
moj. Ili mem subfosis la bazon de siaj propraj argumentoj per abrupta atako 
al popolo, mikso socia el proletaro, kamparanaro k etburĝaro, kiu, antaŭ la 
kruda cirkonstanco devi defendi per armiloj sian politikan k fizikan ekziston, 
povis kapti hazarde la okazon ŝanĝi tuje almenaŭ la strukturon de kelkaj 
ŝtataj instancoj, ĵusaj nestoj de konspiro, k ankaŭ entri kontrole en multaj 
fabrikoj, magazenoj, k negocoj forlasitaj, pro fuĝo de ĝiaj faŝistaj mastroj, 
en lokoj kie la ribelo fiaskis. 

Pro interveno de 1’ faŝismo internacia, la ribelo estas nun grava mi- 
lito, seriozaj postuloj staras. La ariergardo devas streĉi fortojn metode; la 
ŝtato do, kun helpo teknika de sindikatoj, mastrumas la ekonomiajn faktorojn, 
oor militaj celoj, en la lojala teritorio. Tiu industria aspekto, natura dum mi- 
!ito, kun la gaja flirto de partiaj flagoj, natura ornamo de popola entuziasmo 
k ĝentila akompano de la nacia trikolora standardo, povas liveri, al facila ob- 
servanto, la supozon, pro ŝajno k formo, ke revolucio jam, anstataŭ milito, fla- 
gras nun en Hispanio; kruela milito nur, decida risko ankoraŭ, kies gajno, 
antaŭ danĝero de perdo, devas esti unika zorgo por saĝaj homoj, kiuj evitos 
unue fali en abismon por efektivigi, sen baro en la vojo, revojn k aspirojn. 

Ne revolucia komitato sed legitima ministraro regas en Hispanio, 
gvidante la lukton kontraŭ la faŝismo. 

Sufiĉe jam! ne plu skandalo pri skarlata fantomo! En Hispanio, kun 
situo en Eŭropo, ankoraŭ ĉiutage vulgare la suno aperas salute ĉe oriento k 
melankolie en okcidento subiras... dum mortas popolo en defendo de vivo feliĉa. 


Blovo, el ekstrema oriento, ventolas pe- 
tole hodiaŭ tra ĉi tiu diskreta bultena kolono, 
intima anguleto aranĝila por flue babili kun 
la esperantisioj pri aferoj malpezaj, en mo- 
menia forgeso kelkfoje, por ripozo de cerbo 
k distro de penso, pri la ĉefa temo k la grava 
tasko havigi argumentojn, sinsekve k daŭre, 
koniraŭ la faŝismo, fia malamiko de ĉia 
progreso. 

Antaŭ kelkaj tagoj, ni ricevis el ŝanhajo 
mem, ĝentilan donacon de granda ruĝa 
siandardo, el pura ĉina silko, kun tre arda 
velura dediĉo. 

Sama sufero povas esti ligilo, kiel spirita 
girlando, inter homoj de malproksimaj lan- 
doj, diversaj rasoj k fremdaj Iingvoj. Se, eĉ 
per gesto silcnla k muta rigardo, kapablas 
la menso vivigi komprenon, por esprimi 
proteston k sanklan malamon, kontraŭ des- 
potaj ordonanioj de lurmentoj k lorturoj 
rafinitaj; kion do ne inspiros la sama bal- 
buto, en ĉarma resono, je karesa vorto ile 
nia Esperanto? 

La ĉinaj kamaradoj scias, per senkom- 
pata sperto, la domaĝojn de intervena milito; 
ili kiel ni, hispanoj, luktas brave kontraŭ 
perfidaj generaloj k feŭdaj mandarenoj ak- 
ceptantaj. sen skuo de konscienco, la dun- 
gon de frcmduloj por detrui urbojn k buĉadi 
homojn de sia propra lando. Ili ankaŭ, espe- 
ranlistoj kiel ni, eldonas kuraĝan bultenon, 
sub nomo drameca de «ĉinio hurlas», frato 
ĝemela de POPOLA FRONTO, por vasia 
internacia informado pri Iibero ĉifita, pri 
rajto profanita. pri rikano de ridaĉo antaŭ 
spasmo de doloro... 

Dum avara ripozo ili memoras k pensas 
pri siaj hispanaj malproksimaj fraloj. Tra 
volvaĵoj de ŝtofo delikata ni perceptas la 
parfumon de subtila tre eleganta solidaro, 
kiu per tuko de simbola trofeo instigas nin 
fervore pli k pli bataladi ĝis lasta spiro, lafl 
lipa orienta fatala malŝato al la vivo, aŭ ĝis 
fina venko, laŭ aroga eĉ iom fanfarona ok- 
cidenta maniero. 

La bonaj kamaradoj el Eŭropo k Ame- 
riko. tiom helpemaj al nia entrepreno!, certe 
pardonos k certe akceptos indulge la spe- 
cialan mencion de nia emocio singulta, en 
publika danko, al tiuj karaj sambatalantoj, 
membroj de nobla tre anlikva popolo, kies 
oblikvaj okuletoj devas rigardi similajn te- 
rurojn ol ni mem nun konstatas en nia okci- 
denta lando de hispanoj. Permesu do amikoj 
legantoj el najbaraj landoj, laŭtigi la voĉon, 
ĝis plena raŭkiĝo, trans monloj k valoj, de 
eksiremo al ekstremo de 1’ mondo en rekta 
direkto al orienlo, por aklama krio en verva 
fervoro: Fratoj el Ĉinio! popol’ suferanla 
saman krudan sorton, antaŭen! via flama 
tuko estas hela emblemo de firma alianco, 
dum muĝas la ŝtormo de alla epopeo tra 
ĝardenoj de oranĝarboj k ebenaj plantejoj 
de rizo, ankaŭ ja parencaj al via pejzaĝo tre 
karakteriza... Sanon, kamaradoj! 

Dankon pro la flago, karaj niaj fratoj! 
dankon eĉ pro via velura sopiro, amata sam- 
sorta popolo de la ekstrema oriento! 

P O P O L A F P O N T O 


KOMENTARIOJ 

AL FIA CELO PER FIA TAKTIKO 

ni ĉinjn venkos, kiel ni jain venkis en 


Kiam faŝistaj gravuloj, per emfazaj 
vortoj, supozis sendubati k facilan 
venkon en politika baloto, senvuale 
klarigis la ellaboritan planon, kiun ili 
realigos tuj post la triumfo, tiom arde 
revita k tiom zorge preparita. 

La programo konsistis el stranga 
miksajo de fanfarono k minaco, kiu 
provokis en popolaj amasoj gravan 
reakcion, naskinta feliĉe fortan k soli- 
dan popolan fronton, kiu gajnis la 
baloton kun grandega plimulto. 

Sistema murdado al 15.000 hispa- 
noj estas trafa rimedo por purigi la 
landon; tion ili anoncis, kio poste 
estos farita, por ke dekstrula registaro 
povu regi la landon pace k facile, 
kondukante la nacion al nova epoko 
de feliĉo k prospero. 

Sed revoj k promesoj dronis en 
fiasko: paca subpremado ne plu povis 
esti celo k sekve perforta ribelo restis, 
kiel nura solvo, por daŭra subtenado 
de kreitaj interesoj k promesita efek- 
tivigo de teruraj minacoj. Ekflamis 
la ribelo de perfidaj militistoj k ko- 
mencis la aktuala lukto kiu erare estas 
nomata ^civila milito». Neniam ĝi estis 
tia, ĉar jam de la komenco nia brava 
popolo ne helpis nek obeis la gene- 
ralajn ordonojn. Por ke milito estu 
civila nepre necesas ke amasa popol- 
parto dividiĝu je du tendencoj k ĉi- 
okaze, malgraŭ ĉiaj klopodoj, faŝistaj 
militistoj estis devigataj anstataŭi la 
hispanan popolon, kiu neniel helpis 
ilin, per maŭraj trupoj k fremdaj 
legianoj. 

Do nia lukto estas, ekde la unuaj 
tagoj, faŝista milito kontraŭ hispana 
popolo, kiu denove luktas en kruela 
milito por konservi necesan sende- 
pendecon de la lando. 

Nia kuraĝa popolo havas jam 
sperton pri tiaspeca lukto; unue ni 
defendis dum jarcentoj nian rajtan 
sendependecon kontraŭ absolutemaj 
reĝoj; due ni batalis same kontraŭ 
konkerema Napoleono k fine alian 
fojon ni defendas nun nian sende- 
pendecon kontraŭ la internacia faŝis- 
mo minacanta la mondon. 

Pri kompleta k senlima sendepen- 
deco, nia popo o fieros; malgraŭ 1a 
monsira fakto ke kontraŭ tio ribeliĝis 
perfidaj generaloj, kontraŭ tio estas 
varbitaj maŭroj k legianoj k kontraŭ 
tio amase alvenas italoj k germanoj, 


similaj okazoj. 

Faŝistoj tute ne povis pace realigi 
siajn antaŭajn minacojn, ili esfis kap- 
titaj de ega furiozo k, kun helpo de 
milito, malvarma venĝosento komen- 
cis regi sisteman masakron al popolo. 

Alifianke, ni ne povas subtaksi la 
fakton ke hispanaj generaloj blinde 
obeas germanan skolon pri ĉiuj as- 
pektoj de milito; organizo, taktiko k 
strategio nun uzataj estas laŭ plej 
pura germana stilo. 

Nova milita scienco aperis en la 
mondo dum eŭropa milito; tiam ger- 
manoj uzis specialan procedon, kiun 
ni memorigos. 

Germana Stabo diktis jenajn le- 
ĝojn: «Germana milita aŭtoritato ne 
akceptas internaciajn konvenciojn por 
la militaj rajtoj». «Estas necese eviti 
la propagandon, inter la oficiroj, pri 
homaranaj ideoj». *Okaze de bom- 
bardado, ne estas necesa avizo.» 

Generalo Hindenburg deklaris 
tiam laŭ oficiala gazeto: *La lando 
suferas; urboj malsatas. Tio estas be- 
baŭrinda, sed bona; oni ne povas fari 
militon kun sentimentalismoj. Ju pli 
kruela estas milito, des pli homama 
ĝi estas ĉar ĉio iras pli rapide al la 
fino. E1 ĉiuj militoj, la plej homama 
estas tiu, kiu alportas pacon pli frue». 

Generalo Stenger kiu komandis la 
58-an brigadon, diris: 

«Ne plu devas resti kaptitoj. Oni 
mortigos ĉiujn kaptitojn k ĉiujn vun- 
ditojn. La kaptitojn, eĉ grandamase, 
oni fusilmortigos. Malantaŭ ni devas 
resti nenia estulo.• 


Tiaj «laŭdindaj» maksimoj estis 
poste plibonigitaj de Italio en Abi- 
senio k ĉiuj spertoj estas aplikataj en 
nia malfeliĉa lando. Franco, Mola k 
aliaj generaloj certe superas jam la 
germanajn majstrojn. 

Samkiel la germanoj, ili ankaŭ 
komence akuzis la malamikon pri ĉiaj 
monstraĵoj, kiujn ili mem faris; tiama- 
niere la vero estas uzata laŭ kontraŭa 
direkto, sed ĉar temas pri veraj oka- 
zintaĵoj, kreiĝas konfuziga situacio 
je ilia profito. 

Tamen tiu hipokrita ludo povas 
iam komenci fariĝi senefika. 

En rilato al hispana lukto, neniu 
dubas jam pri la vero; estas terura la 
situacio kreita pro senĉesa murdado 
al senkulpuloj, kruela k sencela bom- 
bardado al civilaj kvartaloj k tiom 
multenombraj faŝistaj masakroj. La 
vero jam invadis la mondon kreante 
ondegon da indigno. 

Por ke ne restu eĉ malgranda dubo 
en ies skeptika animo, antaŭ kelkaj 
ragoj, generalo Queipo prononcis per 
radiostacio Seviljo jenajn frazojn: 

«Estas ok miloj da orfoj de fusil- 
mortigitaj «ruĝuloj» en Seviljo k ses 
miloj en Cadiz. Ilia sorto pripensigas 
min; la nova Hispanio de la «naci- 
ismo» zorgos pri ili en aziloj, kie oni 
instruos al ili malami la marksismon. • 

Pro la kvanto da orfoj oni povas 
kalkuli la nombron da ekzekutitoj, k 
tio rilatas nur al du provincoj. 

La vero estas nombro pli granda 
ankoraŭ, kiun nur oni povos koni 
post la milito, sed tiuj vortoj estas 
kvazaŭ fajrero de vero, falinta el fa- 
ŝista buŝo k kinn ni devas taksi laŭ 
ĝusta valoro. En jezuita maniero, la 
plej fia taktiko ne estas baro por 
atingo ankaŭ de tre fia celo. 

ni bezonas vian subtenon por ke nia honesta alarmo. 
ĉe la oreloj de la mondo, estu ĉiufoje pli forta, pli persista... 

Cio, kion ni ricevas, estas absolute uzata por la kresko, utilok 
belo de POPOLA P'RONTO, nia komuna verko je la servo de la 
vero, en defendo de la libereco, por la ekzisto de la esperantismo. 

Niaj internaciaj adresoj atendas la pafojn de via municio. Nc 
laciĝu do ankoraŭ! estu malavare obstinaj, kiel ni, ĝis la venko! 

ĜENERALA INTERNACIA ADRESO NEDERLANDA ADRESO 

rmr por mono de holdndanop 

PETRO van der PLANK 

Van Speijkslradt, 48-1 
poŝiĝiro 24*>b42 

FARENC GUSTAVE 

56, l?uc du Parc 


ORLEANS (Loirel) FRANCIO 


AMSTERDAM W. Nederlando 

A L V O K O 


de lo iDteroaciaj Brigadoj al la popolamasoj de la tuta mondo 


La politika komitato de la Internaciaj Brigadoj, luktantaj en Ia teritorio de la res- 
publika Hispanio por la libero de 1’ popolo, adresas sian amikecan saluton al la popola- 
masoj de la tuta mondo, al la sindikataj, politikaj, kulturaj organizoj, kies tasko estas 
triumfigi demokration k pacon sur la Terglobo. 

La Internaciaj Brigadoj sin metis je la ordonoj de la legitima registaro de Hispa- 
nio, eliĝinta el la libera balotado de la 16.® Februaro pasintjara, por batali, apud ia respu- 
blikana armeo k la popolaj milicoj kontraŭ la krimaj provoj de Ia ribeluloj subpremi k 
sufoki la popolan liberon. La Internaciaj Brigadoj, kiuj kunigas membrojn de ĉiutendencaj 
politikaj partioj, de ĉiuj sindikaioj k kultur-organizoj, gajnis je la kosto de 1' sango de iliaj 
plej bonaj batalantoj la rajton proklami antaŭ la honestaj konsciencoj de la tuta mondo, ke 
!a civilmilito en Hispanio estas trudita al la popolo, de la korporacioj k homoj, aktivaj 
agentoj de la internacia konspiro de I’ faŝismo kontraŭ la paco. 

Tiu popolo k ties registaro devas esti helpaiaj, perĉiaj rimedoj, kontraŭ la dungitaj 
soldatoj, kiuj per murdado al virinoj k infanoj ŝtorme premas eĉ la leĝojn de 1' milito. 
Slreĉante la vicojn ĉirkaŭ la lnternaciaj Brigadoj. fortigante la bojkoton kontraŭ la ribelin- 
toj, sekurigante la patronadon al niaj batalionoj, organizanle monkolektadojn por akiri 
nutraĵojn, vestojn, kuracilojn, ambulancojn, k.t.p. certe la organizoj, al kiuj ni nin turnas, 
plenumos solidaran devon. 

Al laborol urĝas la ago! Estas bezonataj pozitivaj rezultatoj en Ia daŭro de nur 
tagoj! oni scios, kiuj staras en la flanko de la libero k de la paco, laŭ la intenseco montri- 
ĝonta ĉe tiu trc internacia solidareca kampanjo, favora al la libera popolo hispana k al la 
Internaciaj Brigadoj. 

Por Ia Politika Komitato: Andrĉ Marty, Pietro Nenni. 

/jy/s//s//* S//S//S//S//S v/j//j/. 


DU EPIZODOJ 

DE LA NORDA FRONTO 

Tuĵ kiam niaj bravaj asturiaj sol- 
datoj eniris en la provinco de Leon, 
ili konkeris^unu valon, kie kuŝas kvar 
vilaĝetoj. Ĉiuj apartenis al kruela 
kampara politikestro krome nomata 
«Bastonego» kiu regis tie kvazaŭ 
feŭda mastro. 

Kiatn niaj milicanoj eniris en la 
valon, ili instaliĝis en la domoj, k 
demandis: 

—Al kiu apartenas tiu domo? 

—A1 «Bastonego». 

—Kaj tiu alia? 

—Ankaŭ al «Bastonego». 

Ĉiam estis sama la respondo; ĉio 
apartenis al sama feŭda sinjoro, kiu 
forkuris kiam niaj trupoj proksimiĝis 
minace k venĝe. 

E1 ĉiuj buŝoj elfluis laŭta k gaja 
krio: «jam ne plu ekzistas la «Basto- 
nego!» kolektiva ĝojo invadis la enlo- 
ĝantojn. Ili demandis pri ĉiuj aferoj 
al niaj milicanoj, ĉar ili ne sciis kion 
fari k naive kredis, ke milicanoj estas 
la novaj mastroj. Neniel estis image- 
bla al ili la absoluta malapero de 
kruelaj mastroj. 

Sed la afero statis aliel; ni kon- 
keris la bienojn de la «Bastonego» k 
nura solvo estis donaci ilin al kam- 
paranoj, kiuj ĉiam laboris sur kampoj 
apartenantaj al aliulo. Oni kunvokis 
ĉiujn en placo k en balkono de la 
vilaĝeta urbodomo, solene k simple 
estis farita la demokrata revolucio. 

La vilaĝanoj sin rigardis reciproke 
kun mirego en okuloj. La tuta valo 
apartenas al ili, k ili malfermis la por- 
dojn de ĉiuj domoj k volis ĉion donaci 
al milicanoj, kiuj nenion ja akceptis. 


Febro de gajo briligis ĉies okulojn, 
dum la ombro de la plej kruela eks- 
pluatinto por ĉiam malaperis el tiu 
terpeco liberigita el servuteco. 


A1 niaj linioj de Asturia fronto 
venis tri artileriaj soldatoj, kiuj funk- 
ciigis kanonon, kies fermilon ili kun- 
portis. Anstataŭ tiu fermilo, ili lasis 
sur la kanono jenan leteron: 

«A1 niaj malamikoj! Ni kredas, ke 
vi furiozos kiam vi konstatos, ke vi 
perdis kanonon k ties servantojn. 

Vi diras: «ĉio por la patrio» k ni, 
por la patrio riskas nian vivon, kiun 
ni plezure oferas vere nun al ĝi. 

Ni iras apud la «malbonuloj» por 
esplori ĉu ili estas pli bonaj ol la 
«bonuloj». Ondo de sanga kruelo k 
maljusto baras al vi konstati, ke sol- 
datoj malamegas vin k, iom post iom, 
ili vin forlasas. 

Baldaŭ vin trafos definitiva puno. 
Kiu scias ĉu estos ni la punantoj! Se 
okazus tio, vi ricevus kune kun nia 
malamo nian pardonon. 

Via moto estas: «Dio, patrio k civi- 
lizo» sed vi mensogas. Via dio ordo- 
nas pardonon k vi ĉiujn turmentas. 
«Unu granda Hispanio* vi diras, k vi 
nur deziras la daŭron de privilegiuloj; 
ni, male, deziras unu Hispanion por 
ĉiuj hispanoj. Feŭda tempo jam pasis 
k nun ne povas ekzisti subpremantoj 
nek subprematoj. 

Via krio: «Vivu Hispanio!» estas 
hipokrita. Ni foriras ĉar ni celas de- 
fendi nian idealon, nian Hispanion k 
la civilizon, kiun vi makulas. 

Vivu ĉies Hispanio! Vivu la respu- 
bliko! Sanon, kamaradoj, kiuj restas 
ankoraŭ sub jugo de ekzekutistoj! 


FREMDA EN SIA PATROLANDO 



—Diru, Hans, kial tiu stultulo rigardas 
nin ticl mirigite? 

—Li estas nur fremda soldalo, Fritz... li 
estas hispano. 

/j f //jy/s//j/ j//j//j//j//j//j//j /j//j//j//js/j//j//j//j//j//j//j//j//j//j//j//j//j'. 

ANONIMA OFEREMO 

Antaŭ kelkaj semajnoj, la rapida 
antaŭeniro, marŝo tiam nedetenebla, 
de faŝistaj trupoj en vojo al Madrido, 
kreis gravan danĝeron al hospitalo 
de Carabanchel, tre proksima al la 
nacia ĉefurbo. 

La bezono forigi el ĝi la vunditojn, 
fariĝis nepre necesa, sed tiu servo 
estis ĉiumomente pli k pli malfacila; 
faŝistaj obusoj jam ekfalis sur tiu 
konstruaĵo k multaj vunditoj, kiujn 
oni penis savi, restis viktimoj de 
krima mitralo. 

Tiam okazis epizodo vere rakon- 
tinda, kies protagonistoj estis la bra- 
vaj soldatoj de Atakgvardio. Oni diris: 

—Estas bezonataj volontuloj, kiuj 
allogu la malamikajn pafilojn al alia 
celo—. Tio valoris same ol diri: «Estas 
bezonataj herooj pretaj senŝancele al 
fatala morto». 

E1 la vicoj de Atakgvardio tuj 
eliris grupo, la legio «Ŝturmo», pri 
kiu tiom malmulte oni parolis malgraŭ 
tio ke ĝi multfoje meritis varmegajn 
esprimojn de dankemo. 

Rapide tiu legio okupis monteton 
el kie ili atakis k altiris la atenton de 
la malamiko, kiu estis devigata direkti 
tien siajn kanonajn pafojn, forlasante 
la hospitalon, dum iom da tempo. 

Niaj heroaj soldatoj, sen necesaj 
kondiĉoj por ajna defendo, luktis k 
rezistis kuraĝe mitralan pluvegon. 
Tridek kamaradoj jam falis kiatn la 
komandanto ordonis rapidan forlason 
de la monteto, sed la milita hospitalo 
jam estis tute malplena. 

Faŝista taktiko pri murdo al vun- 
ditoj plene fiaskis ĉi-okaze dank’ al 
heroa ofero de tiu grupo da kuraĝaj 
soldatoj, en legio «Ŝturmo» de nia 
Atakgvardio. 


Via solidaro estu respondo al la internacia interveno de la tiranio 

POPOLA FRONTO 


POUTIKA TABULO 


SAGETOJ SEN MALICO 


• jen alia hispana proverbo: «Tra ĉiuj vojoj oni povas veturi al Romo». 
Konkludo: tra Maroko, oni ankaŭ povas trafi Parizon. 

• S-ro. Eden emfaze deklaris en la Brita Parlamento: «La temo pri la politika 
sistemo en Hispanio estas privata afero de la hispana popolo. lial ni kontinuos 
laborante kontraŭ ĉia fremda interveno en tiu lando». 

Kompatu nin, kamaradoj! Kia nova minaco estiĝos por nia popolo, se s-ro. 
Eden daŭrigas sian «ĝisnunan laboron»? 

• Mussolini k Hitler, siaflanke pretendas eviti starigon en Hispanio de re- 
ĝimo, kiun ili ne ŝatus, kvankam por trudi sian reĝimon ili ne konsultis siajn 
respektivajn popolojn. Ambaŭ diktatoroj ŝajne enuas pro neagado, tial ili prak- 
tikas la «ne-intervenon» ĉe ni, por sin distri. 

Por kuraci ilian splenon, ni proponas al ili problemon: 

Kiamaniere mildigi la ekzistantajn diverĝojn, kiuj ekzistas inter ili pri la 
anekso de Aŭstrio? Por ke ili ne tro cerbumu, ni ankaŭ donas la solvon: Dividu 
Aŭstrion en du partojn, unu por ĉiu. Se la aŭstroj plendas, lio signifos ke ili estas 
«ruĝuloj», ĉu ne? Tiuokaze, ili meritos esti punataj per kreado de nova komitato 
pri ne-interveno! 

Ni, hispanoj, tute ne kontraŭstaros, se ili aneksas ankaŭ Portugalion. 

• Prezidanto Azana alte paroladis, !i diris jenon: «Se ni batalusjam por komu- 
nismo, estus !a komunistoj, kiuj sole batalus; se por socialismo, nur la socia- 
listoj; se por la anarkio, nur la anarkistoj; se por maldekstra Respubliko, batalus 
so!e la respublikanoj. Sed la vero estas, ke ni ĉiuj, Iaboristoj, intelektuloj, burĝoj, 
sindikatoj k partioj kunbatalas por la libero de la hispanoj k por la sende- 
pendeco de nia popolo». 

Ne gravas. La lutmonda reakcio proklamos, ke Azana estas «ruĝa bolŝeviko». 

• ŝajnas, ke la germana faŝisino elektis Ĉeĥoslovakion, kiel kampon por nova 
eksperimento, simila al liu en Hispanio. En Belgio, Ia /?ex-movado, laŭinformoj, 

JK 

bone progresas. La konsciaj «naciistaj patriotoj» belgaj kĉehoslovakaj sin pretas 
helpi la invadon de siaj Iandoj per la germanaj trupoj, dum la demokratoj dor- 
metas en lulilo, ignorante la danĝeron, ĉar ankaŭ ili ne legis «Mein Kampf». 

Evidente, la vorto «naciismo» perdis sian valoron. Ĝi nuntempe signifas 
«A r az/-ismo»-n. Se tiu doktrino sukcesus en Eŭropo, ne plu estus milito, sed 
daŭra paco inter la nacioj kunfandiĝintaj sub la signo de la Svasfiko. Tiel 
dissaltus la «obstinaj baroj». 

Tio estas preskafl la programo de nia verda himno! 


Por faciligi al niaj legantoj klaran 
komprenon pri aferoj, kiuj sendube 
ludas rolon en la hispana milito, ni 
prezentas al ili simplan skizon pri la 
politika panoramo de la eŭropaj ŝtatoj 
ĉe eksplodo de la ribelo en nia lando. 

Eŭropo nuntempe estas regata per 
Respublikoj k Monarkioj demokrataj, 
havantaj, kiel sistemon, la liberalis- 
mon; per ŝtatoj aŭtokrataj, kiuj^dividi- 
ĝas ankaŭ en Monarkioj k Respublikoj, 
k per socialista Ŝtataro: la U. S. S. R. 
Inter ĉiuj konsistigas la eŭropan ŝak- 
tabulon, sur kiu estas ludota la granda 
partio, kies antaŭanoncoj estas la nu- 
naj okazajoj en Hispanio. 

Ekzistas eti Eŭropo jenaj demo- 
krataj Respublikoj: Svisio, Francio, k 

A A 

Cehoslovakio. 

A1 ĉi tiu grupiĝo oni povas aldoni 
Irlandon, kiu, kvankam dependa de la 
Brita Imperio, fakte estas vera Res- 
publiko regata per sia Cambro de 
deputitoj k demokrate reprezentata 
per ŝtata Prezidanto. 

Monarkioj konstituciaj: Britio, 
Belgio, Nederlando, Svedio, Norve- 
gio, Danio, Jugoslavio k Rutnanio. 

Monarkioj duone diktatorecaj:Bul- 
gario k Grekio. * 

Respublikoj duone diktatorecaj: 
Polio, Latvio, Litovio, Estonio k 
Finnlando. 

Monarkio aŭtokrata: Italio. 

Respublikoj aŭtokrataj k antilibe- 
ralaj: Germanio, Aŭstrio, Hungario k 
Portugalio. 

Respublikoj kun speciala diktato- 
reco je nuanco maldekstruma k re- 
volucieca: Turkio k la Unio de Sove- 
taj Socialistaj Respublikoj: Sovetio. 

En la diplomata ordo ĉi tiuj nacioj 
grupiĝas laŭ jena maniero: 

Britio ekzercas sian influon sur la 
registarojn de Svedio, Norvegio, Da- 
nio k ceteraj Baltaj popoloj k ankaŭ 
en Nederlandc, Belgio, Turkio, Grekio 
k Portugalio ĝis nunaj momentoj kiam 
nia najbara lando ŝajne estas gajnita 
de Italio. 

Francio estas kunigita per trakta- 
toj k militaj interkonsentoj kun Ĉeĥos- 
lovakio, Jugoslavio, Rumanio, k Por- 
tugalio ĉi lasta dubige post la ĵusaj 
k ankoraŭ ne bone konataj kompro- 
misoj kun Hitler. 

Svisio konservas sian tradician 
sendeoendecon. Ĝi havas la subtilan 

M. - 

arton daŭrigi plejkorajn rilatojn kun 
siaj najbaroj, en diplomata centro. 


Germanio, izolita depost la Ver- 
sajla Traktato, atingis la kreadon de 
faŝista bloko—renovigo de la Sankta 
Alianco de komencoj de la XIX a 
jarcento—, al kiuj aliĝas Italio, Por- 
tugalio, Hungario, Aŭstrio, k ankaŭ 
eble Polio, malgraŭ la milita inter- 
konsento de ĉi lasta kun Francio. 

Sovetio estas kunligita milite al 
Francio k al Ĉeĥoslovakio. La enigmo 
konsistas en la scio ĉu, en okazo de 
armita konflikto, ili forirus kun la 
aliaj danubaj ŝtatoj kiuj konsistigas 
la Malgrandan Ententon, sub kontro- 
lo de Francio. 

La sinteno de Britio povas esti 
decida, ne nur pro ĝia propra potenco, 
k tiu de ĝiaj transmaraj kolonioj, sed 
pro la malgrandaj k riĉaj nacioj sur 
kiujn ĝi ekzercas sian influon. 

Aparte restas Bulgario, kiu pro 
inklino de la reĝo k de ĝia Registaro, 
kun personeca nuanco, povas ten- 
denci sekvi la faŝistemajn popolojn, 
kvankam pro sia situo en la Balkanoj 
estas tre ligita al la politiko de la 
Malgranda Entento. 

Alia peono sen ligo estas Turkio, 


fere regita de Mustafa Kemal. Ni jam 
diris, ke la kerno de ĝia Registaro 
estas el revolucia nuanco. Ĝi estas 
en bonaj rilatoj kun la Sovetoj, kun 
kies reĝimo ĝi havas kelkajn similojn. 
Aliflanke, la angla influo sentiĝas tre 
multe en ĉi tiu lando. Ĝia sinteno 
estas tre grava ĉar ĝi konsistigas la 
ŝlosilon de la Dardaneloj k de Nigra 
Maro kun riĉaj petrolaj kaŝejoj. 

Tia estas la oficiala pozicio, laŭ 
rapida vido, de la ĉefaj peonoj, en la 
eŭropa tabulo, dum sangas Hispanio. 

AL LANDAJ ASOCIOJ 

Eĉ, en plena fajro de nia milito, ekzistas 
ŝancoj, por la disvastigo de Esperanto inier 
la diversnacia amaso, kiu venis al Hispanio 
por albatali la faŝismon. Por tiu konkreta k 
speciala flanko internacia ni bezonas la 
specifan helpon de ĉiuj Esperanto-Asocioj. 

Ni akceptos kun plezuro kvanlon da ma- 
terialo: vortaretoj, ŝlosiloj, gramatikoj k ĉiaj 
reklamiloj en eŭropaj lingvoj (>or larĝa dis- 
donado al membroj de internaciaj brigadoj. 

Tio estos ĝentila k utila rememoro pri nia 
verda movado, dum enuo, por tiuj, kiuj ku- 
ŝas en hospitalo pro vundo, k eĉ bona ins- 
tigo, dum ripozo en tranĉeo, por tiuj, kiuj 
en la fronto. rompas la kornojn de la drako, 
kiu volas rabi nian vivon de popolanoj k 
nian stelon de esperanlistoj. 

Nia redakcia adreso atendas jam dume! 

• Necesas reliefigi la heroan parto- 
prenon de nia brava junularo en la 
milito; grandega plimulto da niaj kun- 
batalantoj apartenas al la juna gene- 
racio, kiu entuziasmoplene albatalas 
la faŝismon. 

En nia armeo batalas Luis k Jose 
Alcala Castillo, du filoj de la ekspre- 
zidanto de hispana respubliko Alcala 
Zamora, kiu forkuris el nia lando nur 
tagojn antaŭ la eksplodo de 1' ribelo. 

Ankaŭ luktas en niaj vicoj, Jose k 
Ramon de Unamuno, du filoj de la 
tutmonde konata Miguel de Unamuno, 
fama saĝulo, ĵusmortinta, kiu lasta- 
tempe faŝistiĝis malgraŭ sia antaŭa 
politika luktado kontraŭ dekstruloj. 

Tiuj faktoj forte plifirmigas nian 
esperon. 

• 'Oficialaj sciigoj el angla deveno 
plene konfirmis la alvenon de 10.000 
italoj, tute «volonte», en havenon 
Cadiz. La 22-an Decembro alvenis 
6.000 k la 1-an Januaro 4.000, ĉiuj 
komplete ekipitaj. 

Tia fakto vere ne estas novaĵo por 
ni, ĉar alveno de italoj k germanoj ne 
ĉesis ekde la unuaj tagoj; sed, ni 
ĝojas konstatinte, ke angloj finfine 
jam sukcesas vidi pruvojn de kons- 
tanta perfido. 

• Dum en faŝista zono ĉiuj lernejoj, 
liceoj k universitatoj estas fermataj, 
en respublika teritorio ĉiuj instruaj 
organizoj funkcias intense. 

La ministerio pri Publika Ins- 
truado ĵus kreis specialan gimnazion 
oor abiturienta senpaga instruado al 
'aboristoj; la koncerna kunvoko atin- 
gis entuziasman akcepton kiu devigas 
la registaron starigi novajn planojn. 

• Ce la Aragona fronto k en faŝista 
kampo batalas la rusa kapitano Paul 
Rachewsky, kiu apartenis al cara 
skorto. Li diris, ke tiamaniere li de- 
fendas siajn idealojn. 

• Aperis nova fronto en provinco 
Leon; la asturiaj milicoj, kiuj heroe 
deĵoris sur la neĝoplenaj pintoj de 
asturiaj montoj, malsupreniris el ili 
k enpenetris la valojn de tiu provinco 

Gravega estas tiu faro ĉar ĝi per- 
mesas utilan atakon al faŝista pro- 
vinco, kiu ŝajnis netuŝebla pro tio ke 
estas preskaŭ neeble trapasi la ĉir- 
kaŭantan montaron. 

Sed ne ekzistas baroj por la bra- 
vegaj asturianoj. Jam ili kreis novan 
zonon kie oni defendas efike la res- 
publikon. 

• La 8. Januaro dum la nokto faŝis- 
taj aeroplanoj superflugis en Madrido 
la neŭtralan kvartalon, kiu entenas 
diplomafajn ejojn k post zorga ser- 
ĉado, kiu daŭris duonhoron, ili boin- 


bardis la anglan ambasadorejon. Je 
tiu krima k intence preparita atako 
rezultis vunditaj du personoj: La ofi- 
ciala angla reprezentanto Mr. Edwin 
G. Lange k .Vls. Angela Morris. Mr. 
Lange deklaris laŭlitere, ke «tiuj nok- 
taj bombardadoj, sen ia ajn milita 
celo, estas 1a plej monstra k imo.» 

Malgraŭ tiaj fiagoj, Mr. Eden 
senĉese babiladas pri la luno. 

• Lia episkopa moŝto en insulo 
Maljorko, pcst milita diservo, pro- 
noncis ĉi subajn vortojn: 

«Se oni vere volas honori dion k 
defendi la sanktan katolikan religion, 
estas necese, ke forlasante sentimen- 
talismojn, ni ekstermu lastan marks- 
iston, ĉar ili ne estas kristanoj nek 
hispanoj.» 

Jen ĝusta interpreto pri kristana 
maksimo: «Amu unu la alian». 

• La itala gazeto «Rorna Fascista* 
publikigas jenajn signifoplenajn fra- 
zojn: «La komedio pri la ne-interveno 
finiĝis; niaflanke, neniain ni ĝin ini- 
ciatis. Faŝismo denove luktas k ven- 
kos; ni bafalas en Hispanio ĉar tie 
estas nun la plej vigla sektoro de nia 
milito; hodiaŭ estas Franco la estro 
de nia revolucio k ideale, spirite k 
materie ni staras, kun armiloj en 
mano, apud li k apud liaj legianoj. 
Ne estas taŭga momento krei iluziojn; 
nenia paca kombino estas ebla nun.» 

• Brita registaro ricevis informon 
de anglaj kompanioj Riotmto Compony 
k Su/phur ond Copper Company, laŭ 
kiu faŝistaj aŭtoritatoj alprenas la 
produktitan kupron, kiun ili sendas 
al Germanio. 

Tiuj kupraj minoj estas en pro- 
vinco Huelvn kie franca kompanio 
ankaŭ posedas minon, kiu laboras 
sub la samaj kondiĉoj pri livero k 
prezo fiksitaj de faŝistaj aŭtoritatoj. 


• Laŭ francaj sciigoj, en haveno 
Napoli okazis gravaj incidentoj ĉar 
la ŝipanaro de itala komerca ŝipo 
«Lonibardia» rifuzis transporti solda- 
tojn al Hispanio. Oni elŝipigis tiujn 
maristojn, kiuj estis arestataj. 

En Germanio aperas ofte en vago- 
naroj, stacidomoj k aliaj ejoj afiŝoj 
per kiuj oni atakas Hitleran diktatu- 
ron k oni defendas hispanan popolon. 

Ambaŭ faktoj estas kuraĝigaj k 
signifoplenaj. Tia sabotado devas 
kreski, kreskadi, ĝis atingo de plej 
trafaj rezultoj. 

• Oficiala statistiko de nia minis- 
terio de Maro k Aero, konigas rezul- 
ton de la laboro plenumita de nia 
aera armeo dum decembra monato. 

Niaj aeroplanoj faligis dum tiu 
monato 25 faŝistajn aeroplanojn, ni 
perdis 5 aviadilojn. 

Niaj aeroplanoj bombardis ok 
aviadkampojn kie ili detruis kelkajn 
aviadilojn, kies nombron oni ne povis 
difini ĝuste. 

• Nova k neafendita speco de sol- 
datoj aperis en madrida fronto. Fa- 
ŝistaj militistoj fervore faras sian 
eblon por montri al la tuta mondo 
konvinkigajn pruvojn pri sia plej 
valora ecc», pri sia alnomo «naciistoj*, 
k ili fabrikas senĉese pli k pli valo- 
rajn pruvojn, tiucele. 

Unue aperis «naciistaj» legianoj, 
poste «naciistaj> maŭroj, italoj, ger- 
manoj... k nun aperas novaj «naci- 
istaj > trupoj, NEGROJ varbitaj en 
insulo Fernando Poo, kiuj estas trans- 
portitaj al nia lando por defendi la 
NACIISTAN FAŜISTAN CIVILIZON 




AVIZO AL RADIO-AUSKULTANTOJ 

Ĉar okazas nunlempe reformoj k novaj 
planoj, por la partiaj stacioj, provizore 
ne plu funkcias nun la proprramoj en 
Esperanto, kiuj eble baldaŭ fluos 
kun freŝa enhavo 





Invito al mediio. por la iniernacia o inio, estas la ĉajrrena mieno de ĉi tiu knabo, kiu, 
antaŭ la fordeh uo de sia modesta hejmo, spertas la efikon de la nova faŝista «civilizo» 


Esperanto, kiel demokratio de la kulturo, luktas kun la hispana popolo 


















6 POPOLA FRONTO 


KORTUŜA LETERO 

A1 esperantista gazeto POPOLA FRONTO en Valencio. 

Karaj gekamaradoj! Antaŭ kelkaj semajnoj, oni skribis al vi leteron el 
la ĉeĥoslovaka urbo Zlin. La letero estis skribita pro iniciato de ŝulaboristoj 
k mi estis la aŭtoro. Inter alio mi esprimis en ĝi, ke multaj laboristoj, kelkaj 
el ni jam veturis helpi persone al heroa batalo de hispana popolo kontraŭ la 
faŝismo. Nu, karaj kamaradoj, hodiaŭ matene ni mem troviĝas je stacidomo 
de via belega urbo Valencio! 

Kiel membroj de la Internacia Brigado, ni veturas al Albacete k poste 
(ni deziras jam hodiaŭ iri) al la madrida batalfronto. 

Se eble sendu al ni en Albacete vian bonegan gazeton. 

Sciigante vin pri nia alveno, ni, travivantaj plej feliĉajn horojn de nia 
vivo, salutas vin ĉiujn kaj tutan laboristan loĝantaron de Hispanio kun flama 

k ŝtala konvinko, ke la venko estas nia! ^ . 

Ni batalante je brako de la heroa hispana popolo, baldaŭ libengos 
ĝin k helpos purigi ĉi belan landon el faŝistaj bestaj hundoj. «Salud!» 

20 Januaro 1937. Via. JAR. HOŜCH k aliaj subskriboj 

Valencia esperantistaro . 


66 

ptoj. 

V. H.-Sabadell . . . 


6 

> 

F. G. -Sueca . . . . 


5 

» 

F. T.—Y'ork. 


5 

ŝil. 

B. R.—Plzen. 


96 

ffr. 

H. V. — Rotierdam . . . 


28 

> 

G. N.—Stockholm. . . 


5 

svdkr. 

F. J. Aneby. 


5 

» 

K. N.-Enkoping . . . 


5 

» 

A. A. —Savigny. . . . 


5 

ffr. 

J. J. — Chalons .... 


10 

» 

V. B.—Talun .... 


26 

» 

J. E. - » .... 


26 

» 

N. L. — » .... 


26 

» 

K. M.—Paris .... 


10 

» 

M. H.—Rueil .... 


10 

» 

B. - Paris. 


5 

» 

T.— ». 


10 

» 

G.— ». 


50 

» 

P. C.—Vaulx .... 


10 

» 

F. G.—Orleans. . . . 


10 

» 

J. W.—Johnsione . . . 


8 

ŝil. 

Aalsmeera Lab. Grupo . 


55 

ffr. 

F. L. E. Leeuwarden . 


227 

» 

K. V. Praha .... 


57 

» 

B. C. k J. B.-Rotterdam 


1 

dol. 

J. D.—Fhiladelphia . . 


2 

» 

R. E. W. Farrell. . . 


1 

» 

A. E. P. Esp. Fako.-Barcelona 

7 

ptoj. 

G. M. Hillegersberg . 


10 

ffr. 

J. C.—Piouguerneau. . 


20 

> 

G. E. O. Ŝaint Etieene 


50 

» 

L. L. —Toulouse . . . 


15 

» 

B. B. — Huddersfield . . 


26 

» 

M. G. - Besancon . . . 


50 

» 

E. A. Folkestone . . 


4 

ŝil. 

A. F. - > 


4 

» 

J. S. C.- > 


ft 

» 

H. P. - Parnu .... 


28 

» 

F. L. E. - Amterdam 1 . 


I‘ĉ0 euld. 

F. L. E.— Amferdam V . 


6 

» 

F. L. E. -Amterdam XII. 


1 ‘25 

» 

F. L. E.—Amterdam XIII 


7‘50 

» 

W. F. K. — Amterdam. . 


1 

» 

J. A.— Lyon ..... 


5 

ffr. 

B. H. — Leeuwarden . . 


17 

» 

Lond. Taks. Grupo . . 


4\ 

» 

J. A. pere de J. L. . . . 


50 

» 

G. J —Cholet .... 


10 

» 

J. P. — Rhone. 


15 

» 

L. K.—Nynasham . . . 


2b 

» 

G. L. E.-Wandre Liege 


14‘58 

» 

M. M. —Epeneux . . , 


10 

» 

M. S. —Torquay . . . 


2‘ 

ŝil. 

F. L. E. Amsterdam 


155 

ffr. 

V. d. E.—Helder . . . 


15 

» 

J. M.—Yssy. 


164*50 

> 

R. D. — Asniens. . . . 


10 

» 

N.-Paris. 


10 

» 

A. R. - Paris. 


10 

» 

F. E. T. Paris. . . . 


12 

» 

C. F. — La Louviere . . 


5 

» 

L. E. G. Zagreb . . . 


18 

» 

E. B. - Montreux . . . 


9 

» 

J. B. —Cartagena . . . 


10 

ploj. 

F. V. Terrassa . . . 


7 



i K(I\\[NE por tiuj amikoj, kiuj 

ricevas la gazeton nur pere de siaj landaj 
asocioj, starigi poŝlan lilaton kun ni, por 
rekta akcepto de nia bulteno, laŭ koncerna 
adreso, post matrikula surskribo en la ad- 
minisiracia sliparo. En tiu okazo ili devas 
nepre atentigi pri tio sian organizon por 
tuja nuligo de la alsendo profite de alia 
kamarado. 

's//s//s//s//s//jy/s//jy/j>ys//s//f//*^^ 

Lasthora Impreso 

S-ro. Azana, ŝtata prezidanto, 
faris sobran k sensacian paroladon 
por studi radikojn k sekvojn de nia 
milito dum ses monatoj, Por objek- 
tivaj internaciaj oreloj ĝi estis frafa 
k serioza respondo (*). 

Germanaj k italaj soldatoj premas 
pli k pli, ne nur jam al Madrido, 
sed en la riĉa provinco de Malago; 
kun abundo de sklaveca karno ili 
celas rompi niaj tieajn frontojn, kie 
vigle deĵoras nia armeo kun unu sola 
deziro: furiozigi la faŝistojn pro fiasko 
de iliaj planoj. 

En la nordo niaj pozicioj plibo- 
niĝas de tago al tago. La internacia 
opinio jam konas la cinikan respon- 
don de niaj malamikaj landoj pri tiu 
afero de la volontuloj. La invado k 
okupo, fare de Germanio k Italio, de 
la parto kie la faŝismo regas, okazas 
dum nunaj tagoj tute senvuale; mal- 
graŭ la serioza averto de nia ministro 
por la ekstero, la registaroj de la 
demokrataj landoj ankoraŭ hezitas... 


(*) Ni intencas eldoni broŝure ĉi tiun 
gravan k eĉ belan paroladon en esperan- 
tista vesto. Certe en venonta numero, ni 
povos jam informi definitive prio tio, post 
studo je |a eblo de nia buĝeto. 

Presejo de J. Olmos, Alicante, 55. Valencia 


POPOLFRONTA LETERUJO 

O. K.—Barcelona.-Ni ĝojas pro ekfun- 
ciado de via entrepreno k deziras a! vi ple- 
nan sukceson. 

D. F. Ealing, London. —Ni notas vian 
deziron k espereble vi estos kontentigita. 
La uzado de «k* anstataŭ «kaj» celas gravan 
ŝparon de spaco en malampleksa gazeto, 
kia esl-^s la nia. 

M. K. K. — Rostov sur Don. — Dankeme 
ni ricevis leteron k ankaŭ librosendajon. Vi 
estos laŭeble komplezita en via peto. 

A. H. T. —Turku.-Dankon pro vfa verk- 
traduko, kiun ni laŭtlegis en rondeto k estis 
bone ŝatata. 

S. E. S.—Warszawa, —Alvenis 9 res- 
pondk. Ni alsendos la menditajn ekzem- 
plerojn. 

N. B.—Kiev.—Kun danko proviaj klopo- 
doj ni informas vin, ke ni jam ricevis el k-do. 
Miĥalski tradukon de la sama verko. 

B. E. G.—K. A. K.- Bedford,—Ni trans- 
sendas la rezolucion de viaj Iignolaboristoj 
al la koncernuloi k eventuale ni esios peran- 
toj por la respondo. 

Esperantisto spite ĉiujn.—Lille. — En ĉiu 
numero aperas la adreso, kiu interesas vin. 
Notite la cetera enhavo de via tre eslimata 
letero. 

B. P.—Moskvo. - Simila propagando jam 
estas daŭre farata per ciuj eblaj rimedoj en 
la koncernaj medioj kun relaliva sukceso, 
kiu espereble pliiĝos tiom, kiom pli da 
tempo forpasos k ĉiu konscios pri la vero k 
pravo laŭ sia medito k sperto. 

E. L. O. — London. - Por forigi ĉian 
dubon, ni atestas esti ricevintaj jam viajn 5 
siligojn. 

Tabernes de Valldigna. — Tieaj sami- 
deanoj bonvolu informi nin pri k-do. J. Bor- 
des por sciigi pri li eksterlandan amikon lian 

Noginski, apud Moskvo.—Danke ni kon- 
firmas ricevon de letero de studentoj pri 
medicino, kies peton ni provos plenumi. 

J. S.—Poruba.—Via monsendo (20 ĉ. kr.) 
estas en bona ordo. 

Londona Taks. Grupo. — London.—Ni 
kvitancas pro viaj 7ŝilingoj. kiuj bonealvenis 

P. B.—Plzen-Letna.—Ni notas vian dezi- 
ron k ĝustatempe ni skribos al vi pri la afero 

Batalfronto de Huesca.-Ni petas infor- 
mojn pri k-do. Jozefo Bernabeu, 5-a. Centu- 
ria. 1-a. Grupo, kolono «Los Aguiluchos*. 

F. J. — Aneby. —Ni informas vin, ke viaj 5 
sved. kronoj trafis nin. 

G. C. Flysta-Spanga.—Nenion ni mer 
riccvis pere de F. 1. S. Parizo. Eble tiu orga 
nizo difinis al via mono alian celon. Se v 
enketos pri tio. diru ion al ni. 

ĉ. L. A. E. -Aussig. -Efective ni ricevis 
el vi 10 respondkuponojn k ni dankas la 
Grupon Warnsdorf. Pardonu, ke ni ne men- 
ciis lion ĝustatempe. 

PEK-filio.—Rostov Don. — Via letero 11. 
Januaro alvenis bonorde k ankaŭ ĉio alia 
de vi aludita. Ni atentos laŭeble viafn indi- 
kojn. K-do. Mangada havas militan pos- 
tenon en Albaceie. 

Katalunaj Esperantisloj. Bonvolu sciigi 
nin se eb e pri k-doj. Galdino Roura (Cassa 
de la Selva) k Fernando Martinez Ungria 
(str. Pastro Claret, 150, Barcelona) por in- 
formi ĉehoslovakan korespondanton. 







































